b'\n_START_ARTICLE_\nEuropos komisaras\n_START_PARAGRAPH_\nEurokomisaras\xc2\xa0\xe2\x80\x93 Europos Komisijos narys. Komisij\xc4\x85 sudaro 28 eurokomisarai\xc2\xa0\xe2\x80\x93 po vien\xc4\x85 i\xc5\xa1 kiekvienos ES \xc5\xa1alies nar\xc4\x97s. Kiekvienas j\xc5\xb3 atsakingas u\xc5\xbe tam tikr\xc4\x85 politikos srit\xc4\xaf._NEWLINE_Komisijai vadovauja Europos Komisijos pirmininkas. Nuo 2014\xc2\xa0m. lapkri\xc4\x8dio 1 d. \xc5\xa1ias pareigas eina buv\xc4\x99s Liuksemburgo premjeras Jean-Claude Juncker._NEWLINE_Komisijos pirmininko kandidat\xc5\xabr\xc4\x85 si\xc5\xablo Europos Vadov\xc5\xb3 Taryba, ta\xc4\x8diau jai dar turi pritarti Europos Parlamentas. Paskyrus pirminink\xc4\x85, prasideda Komisijos formavimo procesas. Valstyb\xc4\x97ms nar\xc4\x97ms pasi\xc5\xablius savo kandidatus \xc4\xaf eurokomisarus, Komisijos pirmininkas paskirsto jiems portfelius, t. y. sritis, u\xc5\xbe kurias jie bus atsakingi. Visos Komisijos sud\xc4\x97t\xc4\xaf tvirtina Europos Parlamentas, ta\xc4\x8diau prie\xc5\xa1 balsavim\xc4\x85 pasi\xc5\xablyt\xc5\xb3j\xc5\xb3 kandidat\xc5\xb3 tinkamum\xc4\x85 eiti pareigas europarlamentarai dar tikrina parlamento komitetuose rengiamuose klausymuose. \xc5\xa0ie klausymai da\xc5\xbeniausiai pakoreguoja ir si\xc5\xablomos Komisijos sud\xc4\x97t\xc4\xaf\xc2\xa0\xe2\x80\x93 Komisijos pirmininkui neretai tenka keisti europarlamentarams ne\xc4\xaftikusius kandidatus ar perskirstyti portfelius. Tik u\xc5\xbesitikrinus Europos Parlamento param\xc4\x85 visiems si\xc5\xablomiems kandidatams \xc4\xaf eurokomisarus, galima tik\xc4\x97tis s\xc4\x97kmingo balsavimo d\xc4\x97l Komisijos patvirtinimo Europos Parlamente. Komisij\xc4\x85 patvirtinus Europos Parlamente, formaliai j\xc4\x85 dar turi paskirti Europos Vadov\xc5\xb3 Taryba.'